

**Dunaföldvár Város Önkormányzata**

7020 Dunaföldvár, Kossuth Lajos utca 2.

Levelezési cím: 7021 Dunaföldvár, Pf.: 23.

Tel.: 75/541-550/125. e-mail: titkarsag@dunafoldvar.hu

Ügyiratszám: DFV/2373-1/2023.

**PÁLYÁZATI FELHÍVÁS**

# **Dunaföldvár Város Önkormányzata pályázatot hirdet a**

#  **„Dunaföldvár Város Felsőoktatási Ösztöndíjpályázat” elnyerésére**

**Pályázók köre:**

**A pályázatot nyújthatnak be azon Dunaföldváron legalább 5 éve bejelentett lakóhellyel rendelkező hallgatók, akik:**

* **a felsőfokú tanulmányokat nappali tagozaton folytatják,**
* **25 év alattiak,**
* **nehéz szociális körülmények között élnek\* és**
* **legalább 3,51-es „halmozott súlyozott tanulmányi átlaggal” rendelkeznek.**

**\*Az ösztöndíjra pályázatot nyújthat be az a nehéz szociális körülmények között élő hallgató,**

* **akinek családjában az egy főre jutó jövedelem nem haladja meg a mindenkori öregségi nyugdíjminimum 700%-át, egyedül élő esetén annak 750%-át**
* **akinek a vagyona mértéke a szociális igazgatásról és szociális ellátásokról szóló 1993. évi III. törvényben meghatározott mértéket és**
* **akinek családja tulajdonában legfeljebb kettő gépjármű van.**

Az ösztöndíjra legkorábban a sikeresen lezárt I. tanulmányi félévet követően lehet jelentkezni.

**A kitöltött pályázati adatlaphoz (1. sz. melléklet) mellékelni kell:**

* a hallgatói jogviszony fennállásáról szóló igazolást, (elektronikus formában is csatolható)
* a tanulmányi átlagról szóló igazolást, (neptun rendszerből)
* a jövedelmi és vagyonnyilatkozatot, illetve az abban foglaltakat igazoló dokumentumokat, **(2. sz. melléklet szerinti nyilatkozatot kell kitölteni),** valamint
* lakcímkártya, a TAJ kártya és a személyazonosító igazolvány másolatát.

**Hiánypótlásra 15 napos határidővel egy alkalommal van lehetőség.**

A pályázati adatlap és a vagyonnyilatkozat nyomtatványok a [www.dunafoldvar.hu](http://www.dunafoldvar.hu) internetes oldalról letölthetőek, illetve e-mailban is igényelhető a princzne@dunafoldvar.hu címen.

**A pályázat benyújtásának módja és határideje:**

A pályázatot papíralapon személyesen vagy postára adva a Dunaföldvári Polgármesteri Hivatalnak (7020 Dunaföldvár, Kossuth L. u. 2.) címezve kell benyújtani.

**Benyújtási határidő: 2023. szeptember 30.**

**A határidő jogvesztő!**

**A pályázat elbírálása:**

Az ösztöndíj odaítéléséről az Oktatási-, Kulturális-, Egészségügyi-, Szociális-, Ifjúsági és Sport Bizottság véleményének figyelembe vételével átruházott hatáskörben a polgármester dönt. A döntés ellen fellebbezés benyújtható.

Tanulmányi félévenként maximum 10 fő támogatható a jövedelmi viszonyok alapján rangsorolva.

**Dunaföldvár, 2023. július 31.**

 **Horváth Zsolt sk. polgármester**